Halima Dangote 'yar kasuwar Najeriya ce kuma mai taimakon al'umma. Ita ce Babbar Daraktar ayyukan kasuwanci na rukunin Dangote, haɗin gwuiwar masana'antu a Afirka. Ita ce kuma diya ta biyu ga hamshakin attajirin nan na Najeriya Aliko Dangote. Halima tana cikin kwamitin rukunin kamfanonin Dangote, NASCON Allied Industries Plc, Gidauniyar Aliko Dangote, Endeavor Nigeria, Memba na Daraktocin Kamfanonin Mata da Shugaban Hukumar Cibiyar Afrika a New York, Amurka, ta kasance sananniyar mace a kasar Najeria. A Jami’ar Intercontinental ta Amurka, London da ke Burtaniya, ta sami Digiri a fannin Talla. Halima ta kuma sami digiri na biyu a fannin Gudanar da Kasuwanci daga Makarantar Kasuwancin Webster ita ma a Ingila. Halima ta kuma ci gaba da karatunta ta hanyar halartar shirye -shiryen ci gaban jagoranci daban -daban kamar Shirin Ci gaban Shugabanci (PLD) a Makarantar Kasuwancin Harvard. A Makarantar Gudanarwa ta Kellogg, ta halarci Shirin Ci gaban Gudanarwa da kuma Kudi da Ba da lissafi ga Masu Gudanar da Ba da Kuɗi a Makarantar Kasuwancin Columbia. Halima ta yi aiki a matsayin Manazarta Kasuwanci tare da KPMG Professional Services kafin ta daina aiki da shiga masana'antar Dangote mai iyaka a shekara ta 2008.